Μωσαϊκό με ζαχαρούχο γάλα και πολύχρωμα μπισκότα γεμιστά
Ένα μωσαϊκό εύκολο, με μόνο 5 υλικά! Έχει ως βάση το ζαχαρούχο γάλα και το βούτυρο. Τα γεμιστά μπισκότα σε διάφορες γεύσεις χαρίζουν στο γλυκό μια παιχνιδιάρικη όψη.
1 πακέτο (250 γρ.) βούτυρο ή μαργαρίνη , 5 κουτ. σούπας κακάο , 1 κουτί (περίπου 400 γρ.) γάλα ζαχαρούχο , 4 κουτ. σούπας κονιάκ ή χυμός χωρίς πρόσθετη ζάχαρη , 400-500 γρ. μπισκότα γεμιστά σε διαφορετικές γεύσεις (π.χ. φράουλα, μπανάνα, λεμόνι, πορτοκάλι, βανίλια)
Για το μωσαϊκό με ζαχαρούχο γάλα και πολύχρωμα μπισκότα γεμιστά, λιώνουμε το βούτυρο σε ένα κατσαρολάκι και το ρίχνουμε σε ένα μπολ.Προσθέτουμε το κακάο, το ζαχαρούχο και το κονιάκ ή τον χυμό.Ανακατεύουμε καλά ώστε να ομογενοποιηθούν τα υλικά.Σπάμε τα μπισκότα σε κομμάτια.Τα ρίχνουμε στο μπολ με το σοκολατένιο μείγμα και ανακατεύουμε ώστε να πάνε παντού.Προσθέτουμε μπισκότα μέχρι το μείγμα να γίνει σφιχτό.Επενδύουμε με μεμβράνη μια φόρμα της αρεσκείας μας και απλώνουμε εκεί το μείγμα.Καλύπτουμε με μεμβράνη και βάζουμε το μωσαϊκό στην κατάψυξη για τουλάχιστον 1 ώρα ώστε να παγώσει και να σφίξει.Το μωσαϊκό με ζαχαρούχο γάλα και πολύχρωμα μπισκότα γεμιστά διατηρείται στο ψυγείο.
Κακάο,Κονιάκ